17. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 279 της 26 Ιουλ./1 Αυγ. 1983 (ΦΕΚ Α΄ 103) Αναπροσαρμογή των εισφορών του Κεφαλαίου Δυτών. Έχοντας υπόψη: 1.Τις διατάξεις των άρθρ. 86 παρ. 3 και 117 παρ. 1 περπτ. β΄ και γ΄ και 2 του Αλιευτικού Κώδικα, που κυρώθηκε με το Ν.Δ. 420/70 (ΦΕΚ 27Α). 2.Το από 21.7.1982 πρακτικό του Διοικητικού Συμβουλίου του Ν.Α.Τ. 3.Το από 7.2.83 πρακτικό του Συμβουλίου Εμπορικού Ναυτικού. 4.Την αριθ. 329/1983 γνωμοδότηση του Συμβουλίου Επικρατείας, με πρόταση του Υπουργού Εμπορικής Ναυτιλίας αποφασίζουμε: Άρθρο μόνο.-1.Οι εισφορές υπέρ του Κεφαλαίου Δυτών καθορίζονται ως ακολούθως: Ι.Τα τέλη για την έκδοση αδείας σπογγαλιείας, που προβλέπονται στο άρθρ. 86 του Ν.Δ. 420/70, καθορίζονται: α)Μέχρι 18 οργυιές σε δρχ. 2.925 για τη θερινή περίοδο και σε δρχ. 975 για τη χειμερινή περίοδο. β)Μέχρι 25 οργυιές σε δρχ. 3.900 για τη θερινή περίοδο και σε δρχ. 1365 για τη χειμερινή περίοδο. γ)Μέχρι 30 οργυιές σε δρχ. 4875 για τη θερινή περίοδο και σε δρχ. 1.950 για τη χειμερινή περίοδο. δ)Μέχρι 35 οργυιές σε δρχ. 5.850 για τη θερινή περίοδο και σε δρχ. 2.925 για τη χειμερινή περίοδο. ΙΙ.Η εισφορά για κάθε ναυτολογούμενο δύτη, που προβλέπεται στην παρ. 1 (β) του άρθρ. 117 του Ν.Δ. 420/70, καθορίζεται σε δρχ. 1950 για τη θερινή περίοδο και σε δρχ. 1.300 για τη χειμερινή περίοδο. ΙΙΙ.Η πριν από την έκδοση αδείας σπογγαλιείας εισφορά, που προβλέπεται στην παρ. 1 (γ) του άρθρ. 117 του Ν.Δ. 420/70, καθορίζεται: Α΄ Κατά τη θερινή περίοδο: α)Εφόσον το καθοριζόμενο στην άδεια βάθος αλιείας είναι κάτω από 25 οργυιές σε δραχ. 45.000. β)Εφόσον το βάθος αλιείας είναι πάνω από 25 οργυιές σε δρχ. 60.000. Β΄ Κατά τη χειμερινή περίοδο: α)Εφόσον το καθοριζόμενο στην άδεια βάθος αλιείας είναι κάτω από 25 οργυιές σε δρχ. 30.000. β)Εφόσον το βάθος αλιείας είναι πάνω από 25 οργυιές σε δρχ. 45.000. 2.Το Π.Δ. 685/1976 (ΦΕΚ 249/Α/76) «περί καθορισμού των υπέρ Κεφαλαίου Δυτών καταβαλλομένων εισφορών» καταργείται από την ημερομηνία ισχύος του παρόντος, η οποία αρχίζει από τη δημοσίευσή του στην Εφημερίδα της Κυβέρνησης. 